Borja Valero

**Borja Valero Iglesias** (Spanjisht: [ˈboɾxa βaˈleɾo]; lindur më 12 janar 1985) është një futbollist profesionist spanjoll i cili luan si mesfushor për klubin italian Fiorentina.

Valero njihet më së miri për teknikën dhe pasimin, dhe është produkt i akademisë së Real Madridit; megjithatë, ai nuk mundi të luajë asnjë ndeshje me ekipin e parë, duke bërë që të kalonte te Mallorca, e më pas te West Bromwich Albion në Angli. Në vitin 2010, ai u rikthye në Spanjë te Villarreal, kurse nga viti 2012 luan në Itali.

Gjatë pesë sezoneve, Valero koleksionoi 139 ndeshje dhe 16 gola në La Liga.

## Karriera me klube
### Real Madrid
Valero ka lindur në Madrid dhe filloi karrierën e tij si futbollist me ekipet e moshave të Real Madrid. Ai zhvilloi paraqitjen e parë me ekipin B në një ndeshje të Segunda División B; ai më pas luajti edhe në fazën play-off që i siguroi ekipit ngjitjen në Segunda División ku Valero luajti dy sezone të plota.

Valero luajti dy ndeshje me ekipin e parë; debutimi i tij erdhi nën drejtimin e trajnerit Fabio Capello më 25 tetor 2006, ku ai zëvëndësoi Javi Garcían pas 60 minutash të ndeshjes kundër Écija në Kupën e Mbretit, si dhe zhvilloi edhe një ndeshje në UEFA Ligën e Kampioneve, kundër Dynamo Kyiv në fazën e grupeve, ku ai zëvëndësoi Miguel Ángel Nieto.

### Mallorca
Në gusht 2007, Valero firmosi një kontratë pesë-vjeçare me Majorkën pas largimit të tij nga Real Madridi. Ai shënoi golat e parë në La Liga më 9 mars 2008 në fitoren tenistike 7–1 kundër Recreativos, si dhe shënoi edhe një herë një muaj më vonë, këtë herë në një barazim 1–1 ndaj ish ekipit të tij.

Më 11 maj, Valero shënoi golin e parë të Majorkës e cila përmbysi disavantazhin 2–0 ndaj Barcelonës për të fituar në ndeshjen e fundit të Frank Rijkaard si trajner i katalanasve. Gjatë sezonit të tij të parë, Valero luajti 17 herë si titullar dhe koleksionoi 1,892 minuta duke ndihmuar skuadrën të arrite një vend të shtatë në kampionat.

Në mes të gushtit 2008, presidenti i klubit deklaroi se ai kishte refuzuar një ofertë nga West Bromwich Albion për Valeron dhe Óscar Trejon, por brënda asaj jave, Valero firmosi për klubin, që sapo ishte ngjitur në Premier League, për 7 milion € (4.7 milion £), duke u bërë transferimi më i shtrenjtë i klubit. Ai firmosi për katër sezone me mundësi rinovimi edhe për një sezon tjetër.

### West Bromwich Albion
Valero debutoi me klubin katër ditë pas firmosjes së kontratës në një disfatë 1–3 në League Cup kundër Hartlepool United. Trajneri Tony Mowbray tha se ai do të përfitonte nga ndeshja e tij e parë në futbollin anglez, vetëm disa orë pasi kishte marrë lejen.

Pas rrëzimit të ekipit në Championship pas vetëm një sezoni, Valero shprehu synimin e tij për të qëndruar në klub: "Kam edhe edhe tre vite në kontratë dhe dua të jem  vërtetë për këtë. Sigurisht të luash në divizonin e dytë nuk është ideale. Por nëse do ta vendos atëherë do ta vendos." Megjithatë, nga fillimi i sezonit të ri, ai kishte ndryshuar mëndje: "Papapëlqej të luaj me Mallorcën sesa të jem në divizonin e dytë në Angli. Jam i gatshëm për një rikthim si i huazuar por duhet arritur marrëveshja midis klubeve."

Vetëm disa orë para përfundimit të merkatos së verës, Valero u huazua te Mallorca për sezonin 2009–10. Më 13 shtator, në ndeshjen e parë të tij pas rikthimit, ai shënoi golin e 1000të për klubin në elitën e futbollit spanjoll në barazimin 1–1 jashtë fushe ndaj Villarreal. Në një tjetër ndeshje si vizitor, ai shënoi një gol në momentet e fundit të ndeshjes ndaj Atlético Madrid në tetor, duke i dhënë ekipit të tij me nëntë lojtar një barazim 1–1. Ai zhvilloi 33 paraqitje në kampionat të cilën Mallorca e mbylli në vend të pestë, duke siguruar kualifikimin për në UEFA Ligën e Evropës; ai gjithashtu fitoi çmimin prestigjoz Don Balón si lojtari më i mirë spanjoll i kampionatit.

### Villarreal
Për sezonin 2010–11, u raportua se Valero do t'i bashkohej Villarrealit në një kontratë pesë-vjeçare, por në fund klubet ranë dakord për një transferim në formë huazimi për një sezon me mundësi për ta bërë transferimin e përhershëm pas përfundimit të saj. Ai shënoi në debutimin e tij në shtëpi, në një fitore 4–0 kundër Espanyolit më 12 shtator 2010, si dhe luajti rregullisht gjatë sezonit me Villarrealin që siguroi një vend të katërt në kampionat dhe kualifikimin në Ligën e Kampioneve.

Më 1 korrik 2011, Villarreali shfrytëzoi mundësinë për ta bërë transferimin e përhershëm, për një shumë të pacaktuar. Ekipi, megjithatë, ra nga kategoria në sezonin 2011–12, dhe u raportua se ai ishte një nga lojtarët që priteshin të largoheshin pas përfundimit të sezonit.

### Fiorentina
Më 1 gusht 2012, Fiorentina ra dakord me Villarrealin për transferimin e Valeros. Transferimi u zyrtarizua tre ditë më pas, me Valeron i cili u prenzua sëbashku me mbrojtësin argjentinas Gonzalo Rodríguez; ai deklaroi se largimi nga Villarreal nuk ishte i lehtë, dhe se ai ende nuk e kishte marr veten nga rënja nga kategoria.

Valero pati një ndikim të menjëhershëm te *Viola*, duke shënuar pesë gola në 37 ndeshje në kampionat në sezonin e tij të parë, si dhe asistoi 11 gola. Performancat e tij ndihmuan ekipin të siguronte një vend të Ligën e Evropës. Ai shënoi golin e parë për sezonin 2013–14 më 15 shtator në barazimin 1–1 në shtëpi kundër Cagliarit, kurse më 2 nëntor, kontriboi në suksesin 2–0 ndaj Milanit në San Siro; në fund, ai u emërua në ekipin e sezonit të Serie A nga Goal.com.

Më 15 korrik 2014, Valero firmosi një kontratë të re me Fiorentinën deri në qershor 2019.

### Internazionale
Më 10 korrik 2017, Valero u transferua te Inter në një marrëveshje tre-vjeçare. Inter pagoi 5.5 milion € për transferimin dhe 1.5 milionë € të tjera bonuse.

Në përfundim të sezonit 2019–20, Valero u largua nga Interi si lojtar i lirë; në tre sezone me *Zikaltrit*, ai regjsitroi 100 ndeshje dhe 5 gola në të gjitha kompeticionet.

### Rikthimi te Fiorentina
Më 16 shtator 2020, në moshën 35 vjeç, Valero u rikthye te Fiorentina duke nënshkruar një kontratë një-vjeçare.

## Karriera ndërkombëtare
Valero përfaqsoi Spanjën nën-19 në Kampionatin Evropian 2004. Në finale kundër Turqisë, ai hyri në fushë si zëvëndësues në minutën e 85të, dhe në minutën e dytë të kohës shtesë, shënoi golin e vetëm të takimit.

Më 4 qershor 2011, Valero bëri debutimin e tij me kombëtaren e parë në një ndeshje miqësore ndaj Shteteve të Bashkuara në Foxborough, Massachusetts. Ai zëvëndësoi David Silvën në përfundimin e pjesës së parë, si dhe asistoi golin e fundit të takimit të shënuar nga Fernando Torres.

## Statistikat e karrierës
### Klube
1Te West Bromwich Albion, përfshihen FA Cup dhe Football League Cup.

### Kombëtarja
### Personale
*Lojtari Spanjoll i Vitit: 2010
*Ekipi i Vitit i Serie A: 2012–13
*Skuadra e Sezonit e UEFA Ligës së Evropës: 2013–14, 2014–15

## Referime 
## Lidhje të jashtme
*Profili zyrtar te Fiorentina
*Borja Valero te BDFutbol
*Borja Valero te Soccerbase
*Borja Valero te National-Football-Teams.com